EELNÕU

NARVA LINNAVALITSUS

MÄÄRUS

Narva                                                                                                        ______2006a. 

Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1

Narva 6. Kooli  õpilaste vastuvõtmise kord
§ 1. Reguleerimisala

(1) Antud korraga sätestatakse Narva 6. Kooli (edaspidi - kool) õpilaste vastuvõtmise, ühest koolist teise ülemineku, koolist      lahkumise ja väljaheitmise koolist.

(2) Kool võimaldab igale koolikohustuslikule lapsele õpet ,kes astuvad esimesse klassi ja kelle elukoht asub  kooli teeninduspiirkonnas, võttes arvesse kohaliku omavalitsuse otsused.

§ 2. Kooli vastuvõtmine

(1) Vastuvõtmist 1.-3. kooliastmele võib taotleda vastavalt § 3 alusel kehtestatud  kooli vastuvõtutingimustele iga isik (piiratud teovõimega sisseastuja puhul tema seaduslik esindaja), kelle puhul seadusega  pole sätestatud piirangut põhihariduse omandamiseks.

(2) Gümnaasiumiastmele vastuvõtmist võib taotleda vastavalt § 3 alusel kehtestatud kooli vastuvõtutingimustele põhihariduse või   sellele vastava välisriigi haridustaseme omandanud  isik.

(3) Isiku kooli vastuvõtmist otsustab kooli direktor, vastavalt kooli vastuvõtu korrale.

§ 3. Kooli vastuvõtu kord

(1) Vene õppekeelega esimesse klassi võetakse peamiselt vastu need õpilased, kelle elukoht asub kooli teeninduspiirkonnas, teised õpilased astuvad sisse vabade kohtade olemasolu korral.

(2) Esimesse klassi dokumentide ja taotluste vastuvõtmine toimub 15. märtsist kuni 10. septembrini.

(3) Esimesse klassi õpilaste, kes elavad kooli teeninduspiirkonnas, vastuvõtmine lõpeb 10. septembril.

(4) 10. klassi õpilaste vastuvõtmine algab põhikooli lõputunnistuste kätte saamisest.

(5) Kõik rahuldavate hinnetega põhikooli lõpetanud õpilased, soovi korral võetakse gümnaasiumiklassi vastu.

(6) Õpilaste 10. klassi vastuvõtmiseks moodustatakse 5-liikmeline komisjon, kuhu kuulub õppealajuhataja, 2 õpetajat, sekretär, psühholoog.

(7) Enne 25. augusti vaatab komisjon avaldused läbi ja moodustab klassid.

(8) Informatsiooni õpilaste vastuvõtmise ja vastuvõtmisest keeldumise kohta saab näha internetis kooli koduleheküljel ja kooli esimesel korrusel asuvalt infostendilt. Märkus: Avaldused, mis esitatakse viimastel päevadel enne õppeaasta algust ja õppeaasta esimestel päevadel vaadatakse läbi individuaalselt ja avaldajat informeeritakse taotluse laekumise päeval.

(9) Gümnaasiumiastmele vastuvõtmisel kohaldatavas vastuvõtu korras ei tohi muudatusi kehtestada alates 1. veebruarist järgmise õppeaasta alguseni.

(10) Informatsiooni kooli teeninduspiirkonna kohta saab Narva Linnavalitsuse Kultuuriosakonna poolt ja koolist.

§ 4. Taotlus isiku kooli vastuvõtmiseks

I. Kooli vastuvõtmiseks esitab isik (edaspidi sisseastuja) (piiratud teovõimega sisseastuja puhul tema seaduslik esindaja) kirjaliku taotluse näidise järgi kahes eksemplaris (www.narva.ee/haridus), millele lisab:

(1) sisseastuja isikut tõendava dokumendi (selle puudumisel sünnitunnistuse), (või sellest  ametlikult kinnitatud ärakiri);

(2) kui taotluse esitab sisseastuja seaduslik esindaja, siis esindaja isikut tõendava dokumendi (või sellest ametlikult kinnitatud ärakiri);

(3) sisseastuja tervisekaardi (selle olemasolul);

(4) gümnaasiumiastmele vastuvõtmisel sisseastuja põhihariduse või sellele vastava välisriigi haridustaseme omandamist tõendava dokumendi (või sellest ametlikult kinnitatud ärakiri);

(5) õpilase ühest koolist teise üleminekul § 7 lõikes 1 nimetatud dokumendid või nende ametlikult kinnitatud ärakirjad;

(6) Sisseastuja foto (3 x 4) kooli elektroonilise sissepääse jaoks.

II. Välisriigi õppeasutusest tulnud õpilase puhul tuleb käesoleva paragrahvi lõike 1 punktis 5 nimetatud dokumentide asemel taotlusele lisada sisseastuja poolt välisriigi õppeasutuses omandatud haridust tõendav dokument või selle ametlikult kinnitatud ärakiri.

§ 5. Õpilase kooli  nimekirjast väljaarvamise alused
I. Õpilane arvatakse kooli õpilaste nimekirjast välja:

(1) kui õpilane (piiratud teovõimega õpilase puhul õpilase seaduslik esindaja) on esitanud kirjaliku taotluse koolist lahkumiseks;

(2) kui õpilane on §-s 6 toodud tingimustel koolist välja heidetud;

(3) kooli lõpetamisel;

(4) kui kooli ümberkorraldamise, ümberkujundamise või tegevuse lõpetamise tulemusel ei viida koolis läbi õpet klassis, kus õpilane peaks õpinguid jätkama;

(5) õpilase vastuvõtmisel vanglas hariduse omandamist korraldavasse kooli või erikooli vastava kirjaliku teatise alusel;

(6) kui õpilane on asunud omandama haridust välisriigi õppeasutuses, kuid ei ole esitanud käesoleva lõike punktis 1 nimetatud taotlust koolist lahkumiseks, vastava välisriigi õppeasutuse kirjaliku teatise alusel;

(7) õpilase surma korral.

II. Õpilase väljaarvamise kooli õpilaste nimekirjast otsustab kooli direktor.

§ 6. Õpilase koolist väljaheitmine

I. Õpilase koolist väljaheitmise otsustab õppenõukogu.

II. Koolikohustuslikus eas põhiharidust omandavat õpilast ei ole lubatud koolist välja heita.    

III. Koolikohustusliku ea ületanud põhiharidust omandav õpilane heidetakse koolist välja, kui ta:

(1) oma käitumisega ohustab teiste õpilaste turvalisust koolis või

(2) mõjuva põhjuseta ei osale õppetöös vastavalt ettenähtud päevakavale ja õppekorraldusele ning  seetõttu on talle kaks järjestikku õppeveerandit jäänud välja panemata kõik veerandihinded.

IV. Keskharidust omandav õpilane heidetakse koolist välja juhul, kui talle on ühe õppeaasta jooksul pandud kolmes või enamas õppeaines üle poolte kursusehinnetena välja «nõrgad» või «puudulikud».

V. 12. klassi õpilast õppe-ja eksamiperioodil koolist välja ei heideta. Aga kui 12. klassi õpilane ei täida gümnaasiumi lõpetamise tingimusi,  heidetakse ta enne õppeaasta lõppu koolist välja.

VI. Koolinimekirjast väljaarvamise üle otsustab direktor, annab 3-e päeva jooksul välja käskkirja, teavitab sellest lapsevanemaid (seaduslikke esindajaid), klassijuhatajat, EHIS-es registrimise eest vastutavat.

§ 7. Õpilase kooli õpilaste nimekirjast väljaarvamisel  

       väljastatavad dokumendid 

I. Enne kooli lõpetamist õpilase kooli õpilaste nimekirjast väljaarvamisel väljastab kool õpilasele (piiratud teovõimega õpilase puhul õpilase seaduslikule esindajale):

(1) ametlikult kinnitatud väljavõtte õpilasraamatust;

(2) tervisekaardi;

(3) direktori allkirja ja kooli pitseriga kinnitatud klassitunnistuse või õpinguraamatu jooksva õppeaasta  kohta, kui õpilane arvatakse koolist välja pärast õppeperioodi lõppu;

(4) kooli direktori allkirja ja kooli pitseriga kinnitatud klassitunnistuse või õpinguraamatu ning hinnetelehe jooksval õppeveerandil või kursusel pandud hinnetega, kui õpilane arvatakse koolist välja õppeperioodi kestel.

II. Koolikohustusliku õpilase puhul väljastatakse käesoleva paragrahvi lõikes 1 nimetatud dokumendid, enne õpilase kooli õpilaste nimekirjast väljaarvamist viie tööpäeva jooksul, vastava taotluse esitamisel.

III. Õpilase kooli õpilaste nimekirjast väljaarvamisel seoses kooli lõpetamisega väljastab kool õpilasele (piiratud teovõimega õpilase puhul õpilase seaduslikule esindajale) - lõputunnistuse koos hinnetelehega - riigieksamitunnistuse (gümnaasiumilõpetajale) ning tervisekaardi.

IV. Põhikooli või gümnaasiumi lõpetajad kinnitavad lõputunnistuse kättesaamist isikliku allkirjaga.

V. Kaotatud lõputunnistuste dublikaat väljastatakse õpilasele järgmiste dokumentide esitamisel:

· avaldus kooli direktori nimele;

· riigilõivu maksmist tõendav dokument gümnaasiumiastme lõputunnistuse korral.

    Dublikaat väljastatakse 1 kuu jooksul avalduse esitamise  päevast.

    Kooli sekretär vormistab dublikaadi.

VI. Meditsiiniline kaart tervislikust seisundist väljastatakse gümnaasiumi lõpetajale kooli meditsiinilise töötaja allkirja alusel.

§ 8. Õpilase üleminek ühest koolist teise 

I. Õpilase ühest koolist teise üleminekuks loetakse õpilase ühe kooli õpilaste nimekirjast väljaarvamist ning teise kooli samale haridustasemele vastuvõtmist. Õpilane jätkab uues koolis õpinguid klassis, kus ta eelmises koolis väljaarvamise hetkel õppis või kuhu ta on üle viidud.

II. Klassi, kus õpilane õpinguid jätkab, määrab õppenõukogu, arvestades õpilase vanust ja seni omandatud haridust:

(1) välisriigi õppeasutusest tulnud isiku puhul;

(2) isiku puhul, kellel puudub haridust tõendav dokument;

(3) isiku puhul, kes eelmises koolis õppis mõne teise riikliku õppekava alusel koostatud õppekava järgi;

(4) isiku puhul, kes eelmises koolis õppis vastavalt haridus- ja teadusministri määrusega erivajadustega õpilaste koolile ja sanatoorsele koolile kehtestatud erineva,  õppeainete loendile, õppeasta ja õppetundide arvule.

III. Euroopa koolist tulnud õpilase puhul arvestatakse Euroopa koolide põhikirja konventsiooni. 
IV. Kutseõppeasutuse pooleli jätnud isiku vastuvõtmisel gümnaasiumi õpilaseks arvestatakse «Kutseõppeasutuse seaduse» § 14 lõike 3 alusel haridus- ja teadusministri määrusega kehtestatud gümnaasiumis õpingute jätkamise tingimusi.

§ 9. Õpilaste üle arvestuse pidamine 
I.  Kooli õpilaste arvestust peetakse õpilasraamatus ja «Eesti Vabariigi haridusseaduse» § 36 6 lõike 4 alusel asutatud Eesti Hariduse Infosüsteemis (edaspidi EHIS) vastavalt EHIS-e põhimäärusele.

II.Teisest koolist Narva 6. Kooli astumisel õpilane esitab:

· avalduse;

· väljavõte klassitunnistusest või õpilasraamatust;

· põhikooli õpilase arvestuskaardi;

· passi- või sünnitunnistuse koopiat.

III.Õppenõukogu määrab õppeklassi, juhul kui:

· õpilane saabub välisriigi õppeasutusest;

· puudub haridust tõendav dokument;

· teise programmi alusel õppinud õppija;
· õpilane õppis teise tüüpi  koolis (erikool, sanatooriumikool jne.).

 IV. Õppeklassi määramise korral arvestatakse Euroopa kooli kokkuleppimise (konvensiooni) Põhikirja, Kutsealaõppe Seadust §14, 3 osa.

VI. Õppijate arvestus toimub õpilaste liikumiseraamatu alusel (Alus: ,,Eesti Vabariigi Haridusseadus" § 35, 4 osa EHIS.)

VII. Üldharidusse kuuluva õpilase üleminekul teise kooli, kool teeb sissekannet EHIS-sse:

· kust saabus õpilane;

· kust lahkub (arvatakse välja)

· nimekirjast arvatakse välja, kui õpilane on teise kooli nimekirja arvatud;

· kool , kust õpilane arvati välja ,kontrollib 5 tööpäeva jooksul teise kooli nimekirja sisse kandmist,

· 3 päeva möödumisel teatab kool väljaarvatud õpilase andmete puudumisel EHIS-es Linnavalitsusele

· kool korraldab koos Linnavalitsusega registreerimata jäänud õpilase otsingut.

VIII. Õpilane, kes arvatakse kooli nimekirjast välja, riigist lahkumisel, ei kanta EHIS-es arvele, sellest teatatakse Linnavalitsusele.

§ 10. Rakendussätted

(1) Määrus jõustub seadusega sätestatud korras.

Tarmo Tammiste

Linnapea                                                                                            Ants Liimets

                                                                                                           Linnasekretär            

Narva Linnavalitsus

Peetri 5

20308 NARVA


    
 
                 02.11.2006 nr 3.1-19/79
Õ I E N D

Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1

Narva Linnavalitsuse Kultuuriosakond valmistas ette käesoleva määruse eelnõu „Narva 6. Kooli õpilaste vastuvõtmise kord”.

Vastavalt Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1 kooli vastuvõtu korra eelnõu valmistab ette direktor (juhataja) ning vastuvõtu korra kinnitab kooli pidaja. Enne vastuvõtu korra kinnitamist esitab kooli pidaja selle eelnõu kooli hoolekogule arvamuse avaldamiseks.

Lugupidamisega,

Dmitri Vergun
Juhataja asetäitja
Jelena Vassiljeva  359 9229

